คองเกรสไฟเขียวแผนงบประมาณแล้ว ช่วยรัฐบาลสหรัฐเลี่ยงการผิดนัดชำระหนี้
คองเกรสไฟเขียวแผนงบประมาณแล้ว ช่วยรัฐบาลสหรัฐเลี่ยงการผิดนัดชำระหนี้
30 ต.ค. 2558

สภาคองเกรสสหรัฐลงมติในวันนี้ด้วยคะแนน 64 ต่อ 35 เสียง ในการอนุมัติข้อตกลงงบประมาณระยะเวลา 2 ปีของรัฐบาล ซึ่งจะช่วยขจัดความเสี่ยงที่รัฐบาลสหรัฐอาจผิดนัดชำระหนี้ และลดความเป็นไปได้ที่จะมีการปิดหน่วยงานรัฐบาลในเดือนธ.ค.
การลงมติเห็นชอบของสภาคองเกรสในวันนี้มีขึ้นหลังจากที่เมื่อ 2 วันก่อน สภาผู้แทนราษฎรของสหรัฐได้ผ่านข้อตกลงงบประมาณดังกล่าวด้วยคะแนนเสียงสนับสนุน 266 ต่อ 167 เสียง
ข้อตกลงนี้จะมีการปรับเพิ่มระดับการใช้จ่าย รวมทั้งขยายเพดานหนี้ของรัฐบาล โดยจะขยายอำนาจการกู้ยืมของรัฐบาลไปจนถึงเดือนมี.ค.2560 ซึ่งเป็นช่วงเวลาที่สภาคองเกรสและประธานาธิบดีคนใหม่ปฏิบัติหน้าที่
ทั้งนี้ การอนุมัติข้อตกลงดังกล่าวจะกำจัดความเสี่ยงในการผิดนัดชำระหนี้ของรัฐบาลสหรัฐไปจนถึงช่วงหลังการเลือกตั้งประธานาธิบดีครั้งหน้า